śataṃ hímā dyúmantaṃ sámidhīmahī́ti śatáṃ varṣā́ṇi jīvyāsmétyevaìtádāha tā́vattvā mahā́ntaṃ sámidhīmahī́ti yadā́ha dyumántaṃ sámidhīmahī́ti váyasvanto vayaskŕ̥taṃ sáhasvantaḥ sahaskŕ̥tamíti váyasvanto vayám bhūyā́sma vayaskr̥ttvám bhūyā ítyevaìtádāha sáhasvanto vayám bhūyā́sma sahaskr̥ttvám būyā ítyevaìtadāhā́gne sapatnadámbhanamádabdhāso ádābhyamíti tváyā vayáṃ sapátnānpā́pīyasaḥ kriyāsmétyevaìtádāha